cyanic-selkie/wikianc huggingface dataset:
Roskilde
Roskilde domkirke
Byens største attraksjon er Roskilde domkirke, som var den eneste domkirken på Sjælland frem til det 20. århundre. Domkirken er fra tidlig middelalder og i gotisk stil, og er gravplass for en lang rekke danske konger og dronninger. En del kongelige begravelseskapeller har blitt føyet til bygningen opp gjennom årene, noe som har endret bygningens fremtoning.
I 1995 ble domkirken tatt opp på UNESCOs Verdensarvliste på grunn av sin utsøkte arkitektur, kunstneriske utsmykking og sin historiske betydning.
Domkirken er en vesentlig turistattraksjon sammen med Vikingskipmuseet og besøkes årlig av flere enn 115 000 turister.
Roskilde-festivalen
I Roskilde har Roskilde-festivalen blitt avholdt årlig siden 1971. Festivalen har over 100 000 besøkende årlig, og er med dette Nord-Europas største musikkfestival.
Solrikse
Solrikse (Eurypyga helias) er en rørdrumlignende fugl med habitat i tropiske regioner i Amerika. Den er eneste art i slekten Eurypyga og familien Eurypygidae. Denne familien og Rhynochetidae utgjør til sammen ordenen Eurypygiformes.
Roskilde
Roskilde-festivalen
I kraft av festivalens betydning innen dansk musikk er det besluttet å bygge Danmarks Rockmuseum i byen. Museet er planlagt åpnet i midten av 2015.
Andre severdigheter
I tillegg til ovennevnte attraksjoner har Roskilde flere museer. Museet for Samtidskunst ligger i Det gule palé ved siden av domkirken og åpnet i 1991. Museet viser skiftende utstillinger av både danske og utenlandske kunstnere. Det har holdt til i Det gule palé siden det åpnet. Bygningen er tegnet av Laurids de Thurah og er fra 1733.
Solrikse
Taksonomi
En annen gåtefull fugleart er kagu, også monotypisk i sin familie, som ble midlertidig plassert blant tranefuglene, men er nå plassert i sin egen familie under Eurypygiformes. Molekylære studier, som for eksempel Fain & Houde 2004, bekrefter at kaguen er solriksens hverandres nærmeste nålevende slektninger og en egen delgruppe moderne fugler. Den svært så omfattende DNA-studien av Hackett et al. bekrefter at solrikse og kagu er nært beslektet, og plasserte de som søstergruppe til seilerfugler.
Beskrivelse
Solriksa finner en normalt nær elver og bekker i skogsvegetasjon i lavlandet opp til 900 moh. Den jakter fisk, vanninsekter, snegler, krabber og andre små virveldyr på lignende måte som hegrer gjør. Fuglen har generelt avdempet farger med fine lineære mønstre i svart, grått og brunt. Men fjærene som den bruker til å fly med har sterkere fargemønstre. Når vingene er spredt ut synes de lyse øyeflekkene i rødt, gult og svart. Denne drakten viser de for å imponere andre solrikser eller de mimer en stor predator for å verne seg selv og avkommet mot potensielle trusler.
I likhet med få andre arter har solrikser dun.
De bygger åpne reir i trær, og legger to egg med skjoldete tegninger. Ungene er godt utviklet ved klekking, men holder seg i reiret i flere uker.
Konstantin VIII
Konstantin VIII (gresk: Κωνσταντῖνος Η), født 960, død 11. november 1028, var keiser i Østromerriket (Bysants) fra 15. desember 1025 til sin død i 1028. Han var sønn av den tidligere keiser Romanos II Porfyrogennetos og hans kone Teophano, og han var en yngre bror av keiser Basileios II som døde barnløs, og som dermed overlot keisertittelen til sin bror.
Liv
Konstantin VIII hadde blitt kronet av sin far til medkeiser sammen sin bror Basileios i 962 mens han var spedbarn. Han levde nesten hele sitt liv i skyggen av andre keisere og så ut til å trives med et liv i festligheter uten noen statlige forpliktelser. Han deltok noen ganger i felttog sammen sin bror, og han fungerte også som en mellommann mellom Basileios og opprøreren Bardas Skleros, men stort sett underholdt han seg med fester, konkubiner, obskøne forestillinger på sitt private teater og holdt seg unna statssaker så godt han kunne. Han ble beskrevet som høy og grasiøs, veltalende og en dyktig rytter.
Da Basileios II døde den 15. desember 1025 ble Konstantin til slutt enekeiser, men han fikk ikke regjere mer enn tre år før han selv døde av sykdom den 11. november 1028.
Da han overtok keisertronen i en alder av 65 hadde han kronisk gikt og kunne knapt gå. Hans regjeringstid var en katastrofe fordi han manglet mot og politisk kunnskap. Han reagerte på hver utfordring med impulsiv grusomhet, forfulgte adelen og sto angivelig bak angivelig ordrer om lemlestelse av hundrevis av uskyldige menn. Konstantin fortsatte som før med jakt, fester og nytelser - og unngikk statlig virksomhet så mye som mulig.
Familie
Som ung hadde Konstantin VIII blitt forlovet med en datter av keiser Boris II av Bulgaria, men til slutt giftet han seg med den bysantinske aristokraten Helena, datter av Alypius. Med henne fikk han tre døtre:
Som sin bror Basileios døde Konstantin uten mannlige arvinger. Som ny keiser ble derfor utropt senatoren og adelsmannen Romanos III (Romanos Argyros) som etter Konstantins eget ønske på dødsleiet var blitt gift med hans datter Zoë og som dermed kunne bringe det mektige makedonske dynasti videre.
Kilolo
Kilolo er ett av syv distrikter i regionen Iringa i Tanzania. Den grenser i nord og øst til regionen Morogoro, i syd til distriktet Mufindi og i vest til distriktet Iringa Vijijini.
Ifølge folketellingen i 2002 var befolkningen i distriktet på 205 081.
Jógvan Heinason
Jógvan Heinason (født 1541, død 1602) var lagmann på Færøyene fra 1572 til 1583. Jógvan Heinason var sønn av den norske presten Heini Havreki og færøyske Herborg fra Húsavík. Sønn av Heinasons norske stemor, og Heinasons halvbror, er den på Færøyene meget berømte sjøhelten Magnus Heinason.
Jógvan Heinason var eier av gården Steigargarður, som med sine rundt 100 merker av hovedsakelig kongsjord, gjorde ham til den største landeieren på Færøyene.
Marc Platt
Marc Platt (født i 1953 i Wimbledon i London i England) er en forfatter. Han er mest kjent for sine Doctor Who-relaterte arbeider.
Platt studerte catering på college og jobbet først for Trust House Forte før han fikk jobb i administrasjonen for BBC. Han skrev Doctor Who-historien Ghost Light, som var basert på to forslag han la frem for serien. Det ene av forslagene ble senere til boken Lungbarrow. Mange fans så frem til denne romanen fordi den var kulminasjonen av Andrew Cartmels såkalte masterplan, som han begynte på da han var manusredigerer for Doctor Who for seriens tre siste sesonger før den ble lagt ned i 1989. Den avslørte detaljer om Doktorens bakgrunn og familie.
Etter at serien ble lagt ned, skrev Platt hørespillet Spare Parts. Den ble brukt som inspirasjon for Doctor Who-historien Rise of the Cybermen / The Age of Steel i 2006. Platt ble kreditert i rulleteksten og fikk betaling for disse episodene.
Boomtown Rats
The Boomtown Rats, er en rockegruppe fra Dún Laoghaire, rett utenfor Dublin i Irland. Gruppen ble dannet av vokalisten Bob Geldof i 1975, men allerede året etter flyttet de til London og ble en del av den begynnende new wave-retningen. De slo igjennom i 1978 med singlen «Like Clockwork» og albumet A Tonic for the Troops. Deres mest kjente sang er «I Don't Like Mondays» fra 1979, som en kommentar til forbrytelsen begått av Brenda Ann Spencer samme år.
Schirin Zorriassateiny
Schirin Zorriassateiny (født 3. april 1964 på Lørenskog i Akershus) er en norsk tidligere utøver av rytmisk gymnastikk og danser. Hun har norsk mor og iransk far og er oppvokst i Oslo. Hun har en rekke norske og nordiske titler i rytmisk sportsgymnastikk, og representerte Norge under Sommer-OL 1984. Hun er 167 cm høy og veide 55 kg som utøver. Hun representerte Rustad Idrettslag i Oslo. Hun arbeider som lærer og instruktør innen yoga, rosenterapi og dans. Zorriassateiny er utdannet fra Norges idrettshøgskole, Den norske balletthøyskole og fra Axelssons Body Work School i Oslo, hvor hun studerte rosenmetoden. Hun arbeidet som profesjonell danser fra 1988, etter at hun la opp som RG-utøver. Fra 1997 begynte hun også med yoga og har tatt internasjonale kurs innen emnet, og har siden også undervist i idrett, dans og yoga.
Hongtashan
Merket ble etablert i 1969, og navnet kommer fra det viktigste produksjonsstedet, Den røde pagodes høyde ( = Hong Ta Shan) i Yuxi i provinsen Sichuan. Sigarettene er fortrinnsvis solgt innenlands, men det er også noe eksport.
Delhi
Delhi (hindi: दिल्ली, punjabi: ਦਿੱਲੀ, urdu: دلی, IPA: ) er Indias nest største storbyområde, etter Mumbai. Delhi har et innbyggertall på 16,75 millioner, og ligger i den nordvestlige delen av landet ved elven Yamuna.
Politisk ligger Delhi direkte under de føderale myndighetene, og området er kjent som National Capital Territory of Delhi (forkortet NCT). Indias hovedstad New Delhi ligger sentralt i Delhi, og er en ny bydel som ble bygget tidlig på 1900-tallet. Delhis kommunale organisasjon (Delhi Municipal Corporation) administrerer hele unionsterritoriet bortsett fra New Delhi, som er en egen kommune, og Delhis garnisonsby, som står under militær administrasjon. Ved folketellingen i 2011 hadde forbundsterritoriet Delhi et folketall på 16,753,235.
Plasseringen med Aravalli-fjellene i sørvest og Yamuna i øst har gitt byen en strategisk handelsmessig betydning på grunn av at de gamle hovedveiene fra Kashmir, Bengal og Indus-deltaet har møttes her. Byens posisjon understrekes av at den har vært hovedstad i adskillige historiske riker som har eksistert i regionen. Byen var Indias hovedstad til Britisk India ble grunnlagt i 1858.
Stedet har vært bebodd gjennom flere tusen år. Det ser ut til at den første omtalen av stedsnavnet Delhi stammer fra det første århundret f.Kr., da Raja Dhilu bygde en by og oppkalte den etter seg selv.
Old Delhi ble bygd av Shah Jahan og kalles derfor ofte Shahjahanabad. Old Delhi ligger vest for Det røde fort (Lal Qila). Fortet ligger ved Yamuna og har sitt navn etter den røde sandsteinen, som har gitt byggemateriale til de 16 m høye murene. Det ble bygd 1628-58 av Shah Jahan som keiserslott, og dannet en hel by for seg. Sørvest for fortet ligger Jama Masjid (1644–56), som er Indias største moské. Den ble også grunnlagt av Shah Jahan.
New Delhi ligger sørvest for Old Delhi. Den ble anlagt 1912-29 og innviet 1931 som Indias nye hovedstad, landets åttende hovedstad. New Delhi står i sterk kontrast til Old Delhi. Arkitekten bak byplanen, Edward Lutyen, la vekt på å legge gatenettet slik at de historiske minnesmerkene i gamlebyen er lette å oppsøke. Derfor representerer New Delhi en interessant forening av gammelt og nytt.
Man finner mange monumenter i byen som representerer de ulike regentene. Sør for New Delhi ligger Qutb-komplekset med den ca. 70 m høye minareten Qutab Minar. Den er et seiersmonument som Qutab-ud-din Aibak begynte å bygge i 1199 etter at han overtok Delhi. Minareten står på listen til UNESCO over verdens kultur- og naturarv siden 1993. Ved foten av minareten ligger Quawwat-ul-Islam Masjid. Dette er Indias første moské, som ble bygd på 1100-tallet. Sør for Delhi Zoo ligger en gravpalass fra 1500-tallet. Her finner man flere stormogulers graver, bl.a. stormogul Humayuns (1508–56). Denne byggestilen nådde senere høydepunktet i Agra og Fatehpur Sikri. Byen har en rekke museer og gallerier, bl.a. nasjonalmuseum, nasjonalgalleri for moderne kunst, jernbanemuseum, internasjonalt dukkemuseum, Nehru-museet og annet.
Boaslanger
se tekst
Boaslanger er en familie av store og kraftig bygde slanger med en vid utbredelse i de varme delene av verden. De er ikke giftige, og dreper byttet ved å slynge seg om det så det kveles. Et eksempel på en boaslange er smaragdboa. Den kan bli opp til 1,8 meter lang. Hannene kunne veie opp til 1 100 gram mens hunnene kunne bli 1 500 gram.
Beskrivelse
Boaslangene blir som regel maksimalt 2–4 m lange, men anakondaen kan bli nesten 9 m lang. Det finnes usikre rapporter om anakondaer på opptil 11 m, og den utdødde Titanoboa ble hele 13 m. Bukskjellene er små, og det er en enkelt rekke av haleskjell. Ved kloakkåpningen er det to sporer, som er rester av baklemmene. De fleste boaslanger har varmefølsomme organer på leppene.
Pytonslangene og boaslangene har en utbredelse som overlapper i liten grad. Hvis de to gruppene møtes, dreier det seg som regel om gravende boaslanger, som fyller en annen økologisk nisje enn pytonene. Bygningstrekk som skiller boa- og pytonslanger er blant annet at boaslangene ikke har tenner på mellomkjevebeinet (premaxilare), og at nesten alle boaslanger føder levende unger.
Det er enkelte unntak fra regelen om at boaslanger føder levende unger. Jordpytonen ser ut til å bevart egglegging som et opprinnelig trekk. Noen sandboaer som stammer fra forfedre som fødte levende unger, har derimot utviklet egglegging på nytt.
Boaslanger finnes i mange ulike habitater. De finnes stort sett i varme strøk, men gummiboaen lever i barskog og høyfjell. Noen er marklevende, mens andre klatrer i trær. Sandboaene er tilpasset et underjordisk liv i tørre ørkener og stepper, og anakondaene er delvis akvatiske. De eter stort sett ulike virveldyr, som pattedyr og fugler.
En regner ofte boaslanger som typiske representanter for den neotropiske faunaregionen, men de finnes også andre steder som i det vestlige Nord-Amerika, på Madagaskar, og på Sulawesi, Ny-Guinea, Salomonøyene og Fiji. Jordpytonen lever i Afrika, og de gravende sandboaene har en vid utbredelse i Nord-Afrika, det sørøstre Europa, Sørvest-, Sentral- og Sør-Asia.
Fylogeni
Følgende kladogram viser slektskapsforholdene innenfor Alethinophidia ifølge Vidal & Hedges. Den lite kjente sørøstasiatiske slekten Xenophidion er ikke tatt med i denne studien. Afrophidia utenom de avanserte slangene danner en naturlig gruppe som eventuelt kan kalles Henophidia.
Delgrupper
Systematikken innenfor Boidae er omstridt. Inndelingen nedenfor følger The Reptile Database og bygger på Vidal & Hedges. Gongylophis er betraktet som et synonym for Eryx, og Xenoboa som et synonym for Corallus. Chilabothrus er skilt ut fra Epicrates.
Arnold Kluge ved University of Michigan publiserte tidlig på 1990-tallet flere fylogenetiske studier av boaslangene basert på morfologi. Han regner Acrantophis og Sanzinia som synonymer for Boa, og Calabaria og Lichanura som synonymer for Charina. De gravende slektene Charina (inkludert jordpyton) og Eryx utgjør ifølge Kluge underfamilien Erycinae, mens de andre slektene tilhører Boinae.
Etter at moderne molekylærgenetiske metoder ble tatt i bruk på 2000-tallet er det gjort flere nye fylogenetiske studier. Resultatene avviker både fra Kluges arbeid, og fra hverandre. Lee et al. regner Exiliboa og Ungaliophis til en egen familie, Ungaliophiidae. Noonan og Chippindale har publisert en systematikk der boaslangene fordeles på fem geografisk adskilte delgrupper. De plasserer artene i Ungaliophiidae i en av delgruppene sammen med Lichanura og Charina.
Peter Madsen (tegner)
Peter Madsen (født 12. mai 1958) er en dansk tegneserieskaper og forfatter. Han arbeider også som illustratør, maler, designer og foredragsholder.
Bakgrunn og arbeid
På initiativ fra det danske tegneserieforlaget Interpress gikk i 1977 Peter Madsen sammen med Henning Kure og Hans Rancke i gang med å skape den humoristiske vikingserien Valhall. Det første albumet kom i 1979. Valhall har i dag kommet ut med fjorten album og det femtende er ventet i 2009.
Egentlig studerte Peter Madsen medisin, men foretrakk heller å bli tegner og forteller. I 1990 ble det utgitt et samlealbum med opplevelsene hans som ung medisinstudent. Samme året ble albumet kåret til Årets beste album av Danske Tegneserieskaperes konferanse.
I 1990 startet han arbeidet med å gjenfortelle evangelienes i historie i tegneserieformat på oppdrag fra Det Danske bibelselskap. I Menneskesønnen hadde Peter Madsen tolket Jesus på en ny måte, noe som ble godt mottatt. Han ble tildelt både Den Kristne Tegneseriepris på Tegneseriefestivalen i Angoulême (Frankrike) og Den norske Sproingprisen for Menneskesønnen.
På 2010-tallet har han illustrert barnebokserien Trolleliv som handler om en trollbarna i en trollfamilie i et folkeeventyr- og Kittelsen-inspirert univers.
Sajica-ciklide
Sajica-ciklide er en art i gruppen Cryptoheros. Det er en fisk som lever i ferskvann ved stillehavskysten i Costa Rica, opp 600 moh. Den er alltetende, og lever stort sett av alger, vanninsekter, frø og detritus fra bunnen.
Dawda Leigh
Dawda Leigh (født 27. juni 1986) er en norsk tidligere fotballspiller.
Leigh er av gambisk opprinnelse, og spilte junior- og A-lagsfotball for Skeid i mange år fra år 2002, før han gikk til Vålerenga i september 2008. I overgangvinduets siste dag i 2012 ble han hentet til Sandefjord som et ledd i klubbens mål om opprykk.
Leighs overgang fra Skeid til Vålerenga fikk oppmerksomhet både siden han gikk fra spill i 2. divisjon, og fordi han gikk til byrivalen Vålerenga. Overgangen skapte reaksjoner fordi Vålerenga brøt Norges Fotballforbunds reglement for overganger da klubben innledet samtaler med spilleren før Skeid ble informert. Selv om Leigh var bosman-spillere hadde VIF likevel en informasjonsplikt som ikke ble overholdt.
Før han gikk til Ellingsrud spilte han på Ljans 1986 guttelag hvor de i sitt første år i Norway Cup, kom helt til finalen, hvor de tapte mot Vålerenga.
I mars 2015 gikk han til Kristiansund på en permanent avtale.
Fylkesvei 661
Fylkesvei 661 (Fv661) går mellom Digernes i Ålesund og sentrum i Vestnes. Veiens lengde er 59,9 km mellom Digernes og Vestnes.
Historikk
Før europavei 39 ble opprettet år 2000 fortsatte riksvei 661 fra Vestnes sentrum til Kjelbotn der den møtte europavei 136, frem til 1992 europavei 69.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Veien over Straumsbrua var bomveg fra den åpnet i 2004 og fram til 15. oktober i 2011.
Frem til 2019 var fylkesvei 667 en arm av veien.
Iron Lore Entertainment
Iron Lore Entertainment var en amerikansk videospillutvikler som ble startet i oktober 2000 av Brian Sullivan og Paul Chieffo.
I juni 2006 ga selskapet ut spillet Titan Quest, et action-rollespill publisert av THQ som er basert på oldtidens Hellas, Egypt, Mesopotamia og Kina, og tilhørende mytologi. Utvidelsespakken Titan Quest: Immortal Throne ble utgitt i mars 2007.
Iron Lore mottok «New Studio»-prisen ved Game Developers Choice Awards-utdelingen i 2006.
Det ble kunngjort i oktober 2007, i tidsskriftet Games for Windows Magazine, at Iron Lore var med på utviklingen av Relic Entertainments Warhammer 40,000: Dawn of War – Soulstorm, som var den tredje og siste utvidelsespakken for Dawn of War. Dette var Iron Lores siste prosjekt.
27. februar 2008 ble det kunngjort at Iron Lore Entertainment opphørte på grunn av mangel på å skaffe tilskudd til selskapets neste prosjekt. Flere av de tidligere Iron Lore-ansatte gikk videre til å skape et nytt selskap, Crate Entertainment.
Statsallmenning
Statsallmenning er område som Statskog SF har grunnbokhjemmel til, men der bygdefolk har sterk bruksrett. Jordbrukseiendommer i bygdelag som fra gammelt har utøvd hogstrett i en statsallmenning, har rett til skogsvirke som eiendommen trenger ved jordbruksdrifta. Slike bruksretter er regulerte i statsalmenningslova.
Andre bruksretter, som rett til jakt, innlandsfiske, beite og seterbruk er regulerte gjennom fjellova. Etter fjellova skal  hver kommune der det er statsallmenning ha et fjellstyre. Fjellstyret skal administrere bruken og utnyttinga av retter og lunnene i statsallmenningen.
Historie
De første skrevne lovregler om allmenningsbruk finner vi i landskapslovene, især i Gulatingsloven og Frostatingsloven. Seinere ble rettsreglene tatt med i Magnus Lagabøtes landslov av 1284, Kristian den fjerdes norske lov av 1604 og Kristian den femtes norske lov av 1684.
På 1600-tallet solgte Kongen ut allmenninger til privatpersoner og til bygder med bruksretter, og det oppstod bygdeallmenning. Allmenninger som ikke ble solgt, ble kalt kongeallmenninger, som i moderne tid gikk over til statsallmenninger.
Statens grunn i Nordland og Troms består dels av innkjøpte eiendommer og dels av såkalt opprinnelig statsgrunn. Den opprinnelige statsgrunnen er statsallmenning, men har ikke vært forvaltet etter fjelloven. Forslaget om å etablere «Hålogalandsallmenningen» i Nordland og Troms har tatt opp trekk av lovgivinga som gjelder for statsallmenningene.
Sissel Kyrkjebø
Sissel Kyrkjebø (født 24. juni 1969 i Bergen), eller bare Sissel som hun nå bruker som artistnavn, er en norsk sanger innen pop- og folkemusikk, klassisk musikk og salmer. Kyrkjebø fikk sitt nasjonale gjennombrudd da hun opptrådte i pausen i Eurovision Song Contest i Bergen i 1986, og et nytt gjennombrudd da hun sang «Olympiahymnen» under åpningsseremonien i Vinter-OL på Lillehammer i 1994.
Kyrkjebø har sunget duetter med artister som Plácido Domingo, Charles Aznavour, José Carreras, Neil Sedaka, Brian May, Bryn Terfel, Josh Groban, Diana Krall, Russell Watson, Dee Dee Bridgewater og Mario Frangoulis. Hun har også deltatt på Titanic-soundtracket i 1997 og turnert med det irske bandet The Chieftains. I 1997 sang hun også duett med Warren G på sangen «Prince Igor», som tok seg inn på singellister i en rekke land. Kyrkjebø synger hovedsakelig på norsk og engelsk, og har også sunget sanger på svensk, dansk, irsk, italiensk, fransk, russisk, islandsk, færøysk, tysk, napolitansk, catalansk, maori, japansk, latin og spansk.
Hun er en av få norske artister som er blitt nominert til en Grammy-pris. Hun ble i 2007 nominert i to kategorier sammen med Mormon Tabernacle Choir på albumet Spirit of the Season. Sissel har solgt over 10 millioner soloplater, i tillegg kommer singler, soundtracks og andre album hvor hun har deltatt som gjesteartist. I tillegg til Norge har hennes album solgt godt i land som Sverige, Danmark, USA og Japan. Hun og Odd Nordstoga er de eneste norske artistene som har solgt et album til elleve ganger platina, for albumet Strålande jul fra 2009.
Bakgrunn
Kyrkjebø sang i barnekor fra hun var ni år gammel, og som elleveåring vant hun sin første lokale talentkonkurranse. Hun ble påvirket av ulike musikksjangere. Foreldrene var interessert i countrymusikk og klassisk musikk, og brødrenes interesse for rock påvirket henne også. Senere har Kyrkjebø uttalt at en sanger som Barbara Streisand var til stor inspirasjon.
Hun gikk på økonomisk gymnas (handelsgymnaset i Bergen). Hun har ikke sangutdanning. Kyrkjebø uttalte selv at hun ikke øvet bevisst og planmessig, men at hun lyttet mye til kvinnelige vokalister.
Karriere
Hun var med i barnekoret i allsangprogrammet Syng med oss på NRK fra første sending i desember 1980. Syng med oss hadde et tradisjonelt og norsk preg, og NRK var på den tiden den eneste fjernsynskanalen i Norge. I 1983 ble hun solist, og det ble gitt ut en LP-plate med Rune Larsen, som oppdaget henne og senere ble hennes manager. I 1983 opptrådte hun for første gang på TV i barneprogrammet Halvsju, hvor hun sang Barbra Streisands «Evergreen». Ifølge Rune Larsen var fremføringen så bra at noen trodde hun mimet til Streisands original. I 1984 sang Kyrkjebø solo på TV flere ganger. Hun opptrådte hos Odd Grythe i Husker du?, hvor hun sang to gamle slagere: «Barndomshjemmet» og «Sukiyaki».
Hun fremførte «Å Vestland, Vestland» første gang på fjernsyn 20. januar 1985. Den var på hennes første soloalbum og ble hennes signaturlåt.
I 1986 opptrådte Kyrkjebø i pausen under Eurovision Song Contest, som ble arrangert i Grieghallen i Bergen (etter at Norges bidrag vant året før). Hun fremførte blant annet «Udsigter fra Ulrikken» (også kjent som «Bergensiana» eller «Nystemten») fra scenen akkompagnert av symfoniorkesteret. Hennes opptreden var overraskende, vakte stor oppsikt og ble hennes gjennombrudd. Rune Larsen kalte det et magisk øyeblikk i Kyrkjebøs karriere. I tråd med tradisjonen i Bergen reiste bergenserne seg da «Nystemten» ble fremført, til forvirring for tilreisende og utlendinger. Før hun kom på scenen ble det vist opptak fra forskjellige steder i Bergen med bergenske sanger på lydsporet.
Hennes første album – Sissel – ble utgitt i 1986, og hun ble kåret til Årets spellemann under Spellemannprisen 1986 og «Årets navn» av avisen Dagbladet. I VG s avstemning om årets artist 1986 fikk hun 45 % av stemmene, mot a-ha s 10 %. Hun lå på Norsktoppen med sanger som «Å Vestland, Vestland» og «Kjærlighet». Kyrkjebø medvirket også i Kanal 1 på norsk fjernsyn hvor hun sang «You Don't Bring Me Flowers». I 1987 ble juleplaten Glade jul med flere tradisjonelle julesanger. Albumet solgte over 500 000 eksemplarer og var tidenes mestselgende album i Norge, foran hennes egen debutplate Sissel. De to utgivelsene lå henholdsvis 9 og 23 uker på albumlista. Glade jul ble innspilt i Grieghallene med Bergen Filharmoniske Orkester dirigert av Egil Monn Iversen. Albumet Sissel solgte 100.000 eksemplarer i løpet av de fem første dagene. Innen utgangen av året var det solgt 360.000 kopier av albumet som da hadde gått forbi Åge Aleksandersens tidligere rekord med Levva livet! Albumet ble lansert få dager før TV-aksjonen i 19. oktober 1986 der hun etter planen skulle opptre og hun skulle opptre på TV fredag 17. oktober.
Høsten 1988 spilte hun Maria von Trapp i en oppsetning av Sound of Music i Oslo. Senere spilte hun samme rolle i Bergen. I 1992 sang Kyrkjebø under avslutningsseremonien for Vinter-OL i 1992 i Albertville, og 21. august 1993 ble hun gift med den danske artisten Eddie Skoller. Kyrkjebø flyttet til Danmark og bosatte seg utenfor København. Ekteskapet oppløst i 2004. I 2013 giftet hun seg med Ernst Ravnaas. Paret er bosatt i Oslo.
I 1994 opptrådte Kyrkjebø under både åpnings- og avslutningsseremonien for Vinter-OL på Lillehammer. Hun fremførte der OL-hymnen. Opprinnelig hadde ikke Bentein Baardson planlagt å bruke Kyrkjebø, men ga etter for presset som oppsto da planen ble kjent. Hun medvirket på samme måte under paralympics samme år.
Den kjente tenoren Plácido Domingo oppholdt seg i Norge under OL, og kom tilfeldigvis over Kyrkjebøs tidligere album. Han kontaktet henne, og neste dag spilte de inn «Fire in Your Heart», en engelsk versjon av «Se ilden lyse». Domingo inviterte Kyrkjebø og den franske sangeren Charles Aznavour til å delta i hans årlige julekonsert i Wien, en konsert som ble sendt på TV-kanaler over hele Europa, og som også ble gitt ut på CD.
I 1997 turnerte Kyrkjebø med den irske gruppen The Chieftains i USA. De opptrådte blant annet på The Late Show med David Letterman. Sommeren dette året var hun med på innspillingen av musikken til filmen Titanic. Filmmusikken ble solgt i 24 millioner eksemplarer. Også i 1998 var hun gjest hos Letterman og var sammen med Sondre Lerche eneste nordmann som gjestet programmet flere ganger. Begge opptredenene var på St. Patricks-dagen. I 1997 spilte hun inn sangen «Prince Igor» sammen med den amerikanske rapperen Warren G for albumet The Rapsody Overture: Hip Hop Meets Classic (basert på Fyrst Igor av Aleksandr Borodin). Kyrkjebø møtte opp i lydstudio i New York på en dags varsel og fikk hjelp av den russiske taxisjåføren (som het Igor). Sjåføren ble med i studio for å hjelpe Kyrkjebø med den russiske uttalen.
I 2000 kom Sissels soloalbum All Good Things som ble en stor suksess. Samme året hadde hun en av rollene i den danske suksessfilmen Flyvende Farmor. Her spiller Sissel en tømmerhugger og synger også sangen «Himlen Over Himmelbjerget» i filmen. I 2003 kom albumet My Heart, og året etter ble albumet gitt ut i ny drakt i både USA og Japan. Oppfølgeralbumet Into Paradise kom i 2006 og ble i tillegg til USA og Japan også lansert i Storbritannia. Julen 2006 var Kyrkjebø gjestevokalist på The Mormon Tabernacle Choirs årlige julekonsert i Salt Lake City i USA. Denne konserten ble gitt ut på CD og DVD i 2007. Albumet toppet Billboard-lista samme året og ble nominert til en Grammy-pris.
I 2010 utga Sissel Kyrkjebø platen Til deg på Universal Music. Året etter kom hun ut på frimerke 16. september 2011, da Posten utga en serie med fire frimerker med tema «Norsk populærmusikk III – Kvinnelige artister». Sissel tok i årene 2011–2013 en lang pause fra rampelyset for å prioritere mer tid hjemme med sine to døtre. Hun flyttet tilbake til Norge og bosatte seg i Oslo. Julen 2013 kom hun tilbake med julekonserten Sissels jul, som var en blanding av nordiske julesanger og amerikanske gospellåter. I september 2014 opptrådte Sissel med den greske tenoren Mario Frangoulis på Herod Atticus i Athen, Hellas. I desember samme året turnerte hun Norge og Sverige med Sissels jul.
St. Olavsmedaljen
St. Olavsmedaljen ble innstiftet av Kong Haakon VII 17. mars 1939 «til belønning av fortjenester ved utbredelse av kjennskap til Norge og fremme av forbindelsen mellom det utflyttede Norge og hjemlandet». Medaljen kan deles ut til nordmenn og utlendinger. St. Olavsmedaljen rangerer som nummer ni i rekken av offisielle norske utmerkelser. Medaljen er ikke tilknyttet St. Olavs Orden.
St. Olavsmedaljen med ekegren blir utdelt for innsats for Norge i krig og regnes som en separat utmerkelse. Den er rangert som nummer seks av de norske utmerkelsene.
Utforming
Medaljene med kong Haakons og kong Olavs portrett ble modellert av Halfdan Rui St. Olavsmedaljen med kong Haralds portrett er modellert av Harald Wårvik og gravert av Yngvar Thoresen.
Tildeling
Forslag om tildeling av St. Olavsmedaljen fremsettes gjennom ordenskanselliene for St. Olavs Orden eller Den Kongelige Norske Fortjenstorden. Tildeling skjer etter beslutning av kongen. I april 2009 ble Kongens medaljeråd opprettet for behandling av medaljesaker ved Det kongelige hoff.
St. Olavsmedaljen tildeles både nordmenn og utlendinger, som har arbeidet for å gjøre Norge kjent i utlandet. Her kan innsats innen kunst og kultur komme i betraktning, likeså virke innen idrett. Medaljen utdeles forholdsvis sjelden. I 2008 ble åtte personer hedret med St. Olavsmedaljen, alle bortsett fra en bosatt i utlandet. Oversikten for 2009 viser tre tildelinger til nordmenn og ni til utlendinger.
St. Olavsmedaljen er i 2010 tildelt Harry T. Cleven, Liv N. Garras og Asbjørn Odd Ystebø.
Emilia Fahlin
Emilia Fahlin (født 24. oktober 1988 i Örebro, Sverige) er en svensk profesjonell syklist. Fahlin ble proff i 2007 og syklet i en årrekke for Team Columbia-HTC fram til laget ble lagt ned etter 2011 sesongen. I 2013 sesongen syklet hun for den norske laget Team Hitec Products UCK
Wessels gate
Wessels gate finnes flere steder:
Toni Seelos-Olympiabakken
Toni Seelos-Olympiabakken (tysk: Toni-Seelos-Olympiaschanze) er et skihoppanlegg i Seefeld i Østerrike. Anlegget består av to hoppbakker med størrelse K99 (HS109) og K68 (HS75). Den største bakken ble brukt i normalbakke-rennene under vinter-OL 1964 og 1976, ski-VM 1985 og vinter-Universiaden 2005 og under Ski-VM 2019. I alle mesterskapene ble storbakkerennene holdt i Bergiselbakken i Innsbruck.
Bakken brukes hovedsakelig til verdenscupen i kombinert. I spesielt hopp har bakken blant annet blitt brukt i kontinentalcupen og FIS-cupen. Bakken ble brukt under ungdoms-OL i Innsbruck i 2012.
Bakkerekorden i K99-bakken er 114,5 meter, satt av Marjan Jelenko (Slovenia) i Alpen Cup i kombinert 18. desember 2010. I K68-bakken er rekorden 81 meter, satt av Anže Lanišek (Slovenia) i ungdoms-OL 14. januar 2012.
Historie
Bakken ble bygd i 1931, da med navnet Jahn-bakken (Jahn-Schanze). I 1948 ble den oppkalt etter alpinisten Anton Seelos. Etter ombyggingen til OL i 1964 hadde bakken K-punkt 72,5 meter. Etter at Denver hadde trukket seg som arrangørby for OL i 1976, ble Innsbruck igjen valgt til å arrangere lekene, og på ny ble hopp normalbakke og kombinert hopp holdt i Seefeld. Da hadde bakken K-punkt 82 meter. I VM i 1985 var Seefeld hovedby, mens hopp stor bakke igjen ble holdt i Bergiselbakken i Innsbruck. Ved dette mesterskapet hadde Toni Seelos-Olympiabakken K-punkt 90 meter. Ved moderniseringen i 2003 ble de mindre bakkene med K50, K37 og K20 revet, slik at bare K90-bakken sto igjen. I 2010 ble bakken utvidet til K99, og det ble bygd en ny K68-bakke ved siden av den.
Brilliance China Auto
Brilliance China Auto, også kjent som Huachen (华晨), er en kinesisk bilprodusent basert i Shenyang. Utenfor Europa selges deres personbiler under navnet Zhonghua.
Brilliance BS4 lisensproduseres av den nordkoreanske bilprodusenten Pyeonghwa Motors under navnet Pyeonghwa Hwiparam II.
Johnny Christ
Johnny Christ (født Jonathan Lewis Seward 18. november 1984) er bassist i det amerikanske metall-/ hardrockbandet Avenged Sevenfold. Johnny Christ er opprinnelig fra og bor for tiden i Huntington Beach i California i USA.
Han er Avenged Sevenfolds fjerde bassist. De tidligere bassistene er Dameon Ash, Matt Wendt og Justin Meacham. Johnny Christ sluttet på skolen Marina High School for å turnere sammen med bandet. Det første albumet han deltok på var Waking the Fallen, som er bandets andre. Tidligere pleide han å skrive autografer med signaturen «Johnny», inntil bandkameraten Zacky Vengeance foreslo navnet «Johnny Christ». På All Excess sier han om navnet: «It sounded kind of ballsy and it would piss some people off....I like it.»
Instrumenter og utstyr
Old setup:
Trine Bakke
Trine Bakke (født 11. januar 1975 i Trondheim, tidligere Trine Bakke Rognmo) er en norsk tidligere alpinist. Hun tok bronse i slalåm under VM i alpint 1999 i Vail.
I løpet av karrieren vant hun to verdenscuprenn i slalåm (St. Anton 1999 og Maribor 2000). Hun oppnådde totalt ti pallplasseringer, samtlige i slalåm.
Bakke er brannkonstabel tilknyttet Trøndelag brann- og redningstjeneste. Hun har også vært ekspertkommentator i NRK radio og TV.
Bakke ble rangert som nummer 68 på listen over de tusen beste idrettsutøverne i Trøndelag i avisa Nidaros sin kåring i 2022.
Meritter
VM-medaljer
Norske mesterskap
Trondheimssuppe
Trondheimssuppe er ei sursøt suppe fra Trøndelag. Suppa inneholder risengryn og rosiner. Ellers inneholder den vann, surmelk og sukker, samt hvetemel for å jamne.
Andre ingredienser kan variere, f.eks. kanel, svisker og saft.
Dersom en har Trondheimssuppe til middag, er det vanlig å ha en annen rett i tillegg.
Kumajri
Kumajri (armensk Գյումրի) er en by ved elva Akhurjan nordvest i Armenia. Kumajri er hovedstaden i provinsen Sjirak. Den ligger omtrent 120 km fra hovedstaden Jerevan og med et innbyggertall på 121 976 (2011), er det den nest største byen i Armenia.
Navnet på byen har blitt endret mange ganger gjennom historien. Den ble først kalt Kumayri eller Gjumri, så Aleksandropol (gresk Αλεξανδρουπολις, russisk Александрополь, 1840–1924), så Leninakan (russisk Ленинакан, 1924–1990), så Gjumri igjen. Norsk skrivemåte er Kumajri.
Historie
Greske kolonister grunnla sannsynligvis byen på 5. århundre f.Kr., men en annen teori er at kimmeriere grunnla byen 300 år tidligere, siden de erobret området i 720 f. kr. og at byen opprinnelig het Kumayri. Byen begynte derimot ikke å vokse før russerne bygget en festning her i 1837.
Kvitkollene
Kvitkollene er en fiktiv rekke med åser i J.R.R. Tolkiens Midgard. Det er en rekke med lave åser som ligger vest i Eriador, og skapte den vestre grensen til Hobsyssel.
Kvitkollene var grensen til Hobsyssels som det landet som ble gitt til Hobbitene av kong Argeleb II, konge av Arnor. I dem ble de hobbitbyen Miklabol bygd, hovedstaden i Hobsyssel hvor borgermesteren bodde.
I etterkant av krigen om ringen på slutten av det tredje tideverv, hadde Skarpins (Saruman) menn forandret Miklabol til et fengsel, eller som hobbitene sa et fengshull, og mange viktige hobbiter, som borgermesteren, ble holdt fanget der.
Kvitkollene formet en grense for Hobsyssel som helhet, og for den Vestre fjerdingen.
Etter at kongen (Kong Elessar, Aragorn) var vendt tilbake til tronen i Gondor ble Hobsyssel utvidet forbi Kvitkollene, Bortomåsene og helt til Tårnåsene. Området bortenfor Kvitkollene og frem til Tårnåsene ble kjent som Vestmarken.
Verdenscupen i terrengsykling 2011
Verdenscupen i terrengsykling 2011 eller 2011 UCI MTB World Cup er en verdensbred konkurranseserie i terrengsykling.
Loudon Wainwright jr.
Loudon Snowden Wainwright, Jr. (født 16. november 1924, død 12. desember 1988) var en amerikansk journalist og forfatter. Han var far til musikeren, låtskriveren og satirikeren Loudon Wainwright III, og sangeren Sloan Wainwright, og bestefar til en rekke andre musikere. Wainwright nedstammet direkte fra Pieter Stuyvesant, den siste nederlandske guvernør av New York.
Utdannelse
Loudon Wainwright, Jr. fikk sin utdannelse ved St. Andrew's School, Middletown, Delaware, og gikk deretter på og tok eksamen ved Universitetet i North Carolina. Etter eksamen tjenestegjorde Wainwright i De forente staters marinekorps.
Karriere
Wainwright jobbet i redaksjonen av det ukentlige nyhetsmagasinet Life i ulike posisjoner i løpet av sin tid. I 1964 begynte han å skrive en fast spalte, «The View From Here» (Utsyn herfra), helt fram til magasinet sluttet med ukentlige utgivelser i 1972. Fra 1969 fungerte han også som assisterende bestyrende redaktør.
Da Life ble omlagt som månedsmagasin i 1978 ble Wainwright redaktør og fortsatte å bidra til dets sider da han gikk av som redaktør i 1985. Etter hans død utga magasinet en retrospektiv gjennomgang i februar 1989 med utdrag fra rundt to hundre artikler som han hadde skrevet i løpet av årene.
Wainwright var også forfatter av boken The Great American Magazine: An Inside History of Life, som var en uformell historie av magasinet, utgitt 50 år etter at magasinet ble grunnlagt og 14 år etter at det gikk inn. Wainwright slår fast i løpet av 400 sider at for et billedmagasin var nettopp teksten av stor betydning.
Død
Wainwright døde tykktarmskreft den 12. desember 1988 da han var 64 år gammel. Sønnen Loudon Wainwright III har skrevet flere sanger hvor faren indirekte er nevnt, blant annet «A Father and A Son».
South Park
South Park er en amerikansk animert komiserie for voksne som har gått på Comedy Central siden 1997. Serien følger de fire niåringene Eric Cartman, Kyle Broflovski, Stan Marsh og Kenny McCormick som bor i den lille fjellbyen South Park i Colorado. Serien gjør ofte narr av det amerikanske samfunnet og av aktuelle hendelser. Den har vakt oppsikt for sin svarte humor, surrealistiske skildringer og for spøking med tabubelagte og aktuelle emner. Serien er laget av Matt Stone og Trey Parker.
Den har vunnet tre Emmy-priser.
South Park har i Norge gått på kanaler som NRK1, Canal+, TV 2 Zebra, TV 2 Humor.
I 1999 ble det lansert en filmversjon kalt South Park, større, lengre og usensurert.
Tiden før South Park
I 1995 fikk FOX-produsent Brian Graden se filmen. Han kontaktet Parker og Stone og ba dem om å lage en ny kortfilm som han kunne sende til sine venner og familie i forbindelse med julen. Gutta tok utfordringen og lagde filmen «Jesus vs. Santa». Filmen ble meget populær og delt stort over det da unge internett. Filmen førte til samtaler om å lage en serie, først med FOX, deretter med Comedy Central som ble enig med Stone og Parker.
Handling
Serien handler om de fire 9-åringene Stan, Kyle, Cartman, og Kenny og alt det bisarre som skjer rundt dem i den lille hjembyen South Park. Vanlige faste nøkkelplasser er bussholdeplassen, klasserommet, skolegården, hjemme hos guttene og diverse steder i byen. Det er også veldig mange nøkkelpersoner som binder serien sammen som f.eks Mr/Mrs. Garrison, Chef (t.o.m sesong 10), foreldrene, Mr. Mackey, Mr. Hankey, Jesus, djevelen og mange flere. Hver episode er vanligvis basert på at noe veldig ekstraordinært skjer i South Park. Mange av de voksne i serien oppfører seg stort sett veldig dumt, og lar seg ironisk lett påvirke av omstendighetene rundt seg. Kjendiser portretteres ofte på et satirisk vis. Til tross for at guttene bare er barn, er det ofte de som rydder opp og redder dagen. Ofte avsluttes serien med at guttene trekker en moralsk beslutning.
Animasjon
Den første South Park-episoden ble laget for hånd ved hjelp av utklipte figurer og cut-out-animasjon og tok hele 3 måneder å lage. Alle senere episoder er laget på datamaskin, men serien har likevel beholdt sin særegne cut-out stil, selv om det fra tid til annen benyttes perspektiv i tegningene (først forsiktig prøvd ut i fjerdesesongs-episoden Hellen Keller! The Musical). På grunn av de enkle effektene kan selve animasjonen utføres på svært kort tid, og de fleste episoder blir laget på 4-5 dager eller i visse tilfeller på enda kortere tid, noe som fører til at serien er i stand til å ta opp til tider svært dagsaktuelle spørsmål idet de oppstår. En episode som imponerte de fleste seere verden over var «About Last Night...», som handler om valgkampen i USA og inneholder Obamas seier samt hans seierstale. Episoden ble sendt kun 23 timer etter at han var erklært vinner (men Parker og Stone har i senere intervjuer avslørt at de hadde forutsatt at det var Obama som ville vinne – «Noe annet var ikke mulig å forestille seg» – og at sekvensene der Obama holdt seierstalen ble animert med generiske leppebevegelser, hvor det bare var å fylle inn talen idet den forelå).
Stemmer
Matt Stone og Trey Parker har nesten alle stemmene til de mannlige karakterene i serien, mens April Steward og Mone Marshall har stemmene til de fleste kvinnelige karakterene, blant annet Wendy Testaburger og Sheila Broflovski. Andre personer som stemmer karakterene er Adrien Beard (Token Black), Vernon Chatman (Towelie) og Howell (Bebe Stevens). Andre personer bak stemmene var Isaac Hayes (Chef) og John Hansen (Mr. Slave) men har ikke lenger en rolle i South Park ettersom karakterene deres ikke lenger er med.
Stemmene til kjendiser i South Park er det ofte ukjent hvem som er, men noen kjendiser har valgt å gi stemmer til sine karakterer. Dette inkluderer Jay Leno og musikk gruppene Radiohead og Korn. Noen kjendiser har også valgt å gi stemmer til andre karakterer, blant annet Jennifer Aniston, George Clooney, Cheech & Chong, Henry Winkler, Natasha Henstridge og Peter Serafinowicz.
Kennys død
I de første 5 sesongene døde Kenny i nesten alle episodene men kom tilbake i neste som om ingen ting hadde skjedd. Hver gang Kenny døde, ropte Stan ut «Oh my God, they/you/I killed Kenny!», og Kyle svarte alltid «You bastards!» Etter en del episoder med dette ble det til tider parodiert og gjort moro med; f.eks. da Kenny dør og Kyle og Stan bryr seg ikke og sier replikkene svært fort uten innlevelse, eller i episoden «Prehistoric Ice Man», der Kenny dør og Stan sier som vanlig «Oh my God, they killed Kenny!», men Kyle nekter å svare fordi han er sur på Stan og vil ikke snakke med ham. I nest siste episode av sesong 5, Kenny Dies, ble det laget en hel episode der Kenny skulle dø for godt. Dette var første gang døden til Kenny ble tatt seriøst, og skaperne sa etter episoden ble vist at han var tatt av showet for godt. Kenny kom tilbake et år senere, i siste episode av sesong 6, og ble spurt av Stan «Where the hell have you been?» Etter dette har Kenny sluttet å dø i hver episode, og har bare dødd fem ganger i løpet av de siste seks sesongene. Hans siste død til nå var i sesong trettens første episode, «The Ring», hvor han døde av kjønnssykdommer etter å ha mottatt oralsex.
I episodene «Coon 2: Headsight» (del 1), «Mysterion Rises» (del 2) og «Coon vs. Coon and Friends» i sesong 14 danner Cartman, Kenny, Stan, Kyle, Timmy, Token, Clyde og Bradley et superhelt-lag for å bekjempe ondskap og kriminalitet. Ingen av dem har ordentlige superkrefter, utenom Bradley som har «Mintberry Crunch»-superkrefter, og Kenny, som faktisk ikke kan dø. Hver gang han dør, våkner han opp neste morgen i sengen sin som om ingenting har skjedd. Den eneste som vet dette er Kenny selv, da de andre ikke husker at han døde, uansett hvor mye han prøver å fortelle det. Det viser seg til slutt at Kennys superkrefter kommer av at moren og faren hans gikk på kult-øvelser, og blir gjenfødt, bokstavelig talt, hver natt.
Kenny har også vært med i Tonys, en serie av Tony Lopes hvor han blir sendt til himmelen og Gud sier: «Å nei! Ikke du igjen.»
Figurer og geografi
Historien tar plass i South Park, Colorado, som ligger ca. midt i USA. Noe rart er at det i serien alltid er snø i bakgrunnen, bortsett fra en uke om sommeren, som vist i episoden Summer Sucks. Det sies at dette underlige værfenomenet kan skyldes at figurene for første gang ble introdusert ved juletider, og gikk da med vinterklær. Trey Parker og Matt Stone har sagt at noen av figurene i South Park er inspirert av personer fra virkeligheten. Stan Marsh skal være inspirert av Trey Parker, og Kyle Broflovski av Matt Stone. Etternavnet til Kyle, Broflovski, skal være hentet fra Brosloski, opprinnelig etternavnet til moren til Stone.
Videospill
Siden seriens premiere i 1997 har det kommet mange spill basert på serien, av varierende kvalitet.
South Park
Det første South Park spillet kom til Nintendo 64, Playstation 1 og PC i 1998.
South Park: Chef's Luv Shack
Kom ut til Nintendo 64, Dreamcast, PlayStation og PC
South Park Rally
Kom ut til Nintendo 64, Dreamcast, PlayStation og PC
South Park Let's Go Tower Defense Play!
Eksklusivt til Xbox 360.
South Park: Tenorman's Revenge
Eksklusivt til Xbox 360.
South Park på Gameboy og Gameboy Color
Det var planlagt å komme ut til Gameboy Color, samtidig som det første South Park spillet, men var kansellert på forespørsel av Trey Parker og Matt Stone. Hele spillet ble fullført, og kanselleringen skjedde kun noen få dager før det opprinnelig skulle ble sendt ut til butikkene.
Open verden South Park spill
Var planlagt å komme ut til PS2, Gamecube og Xbox, sannsynligvis en gang i løpet av første halvdel av 2000 tallet.
A Week In South Park
Kansellert South Park spill som var planlagt å lansere på Playstation 1 og PC rundt slutten av 90 tallet. Omtrent 15 % av spillet skal ha vært fullført før det ble kansellert.
Romertall
Romertall (romerske numeraler) er i historisk tid det mest utbredte tallsystem i Europa. Tallsystemet har muligens sin opprinnelse hos etruskerne omkring 500-tallet før Kristus, og ble overtatt og utviklet av romerne utover på 200-tallet før Kristus. Tallsystemet er eldre enn det latinske alfabetet og har dannet grunnlaget for flere latinske bokstaver. Det romerske tallsystemet var enerådende i det etter hvert kristne Europa fra 200-tallet etter Kristus, inntil det gradvis ble erstattet av arabiske tall fra 1300-tallet og utover i senmiddelalderen. Til algebra og spesielt renteberegning er romertall særdeles krevende å bruke. Det romerske tallsystemet er likefult i bruk og blir forstått i vår tid, men bruksområdet er spesielt til ornamentikk og utsmykning av urskiver.
Det romerske tallsystemet er dannet ved hjelp av følgende symboler (i det «lille romerske systemet» fra middelalderen) kalt majuskler, med tilhørende verdier:
Systemet har intet symbol for null, ettersom symbolet ( ° ) og forståelsen for null (0) kom med de indisk-arabiske tall på 1300-tallet.
En huskeregel for romertall (over I): Ved X Lot Cæsar Drepe Myggen.
Urskiver
I, II, III, IIII, V, VI, VII, VIII, IX, X, XI, XII
Følgelig har den første tredelen av urskiven kun I, i den andre tredelen har alle V og i den siste tredelen har alle X.